Șofer român, găsit beat cu 30.000 de litri de vin în cisternă, după ce a intrat într-un șanț și a provocat mai multe pagube materiale.
Un șofer român a fost prins beat la volan în orașul Hattenheim. Acesta a produs mai multe pagube materiale în valoare de 120.000 de euro. Șoferul conducea un camion cu o cisternă de 30.000 de litri de vin.
Un șofer de camion român a fost prins beat la volan, luni dimineață, producând pagube materiale în jur de 120.000 de euro în orașul Hattenheim, Germania, scrie presa locală.Românul, în vârstă de 54 de ani, se afla pe Neustraße în jurul orei 7 dimineața și, potrivit poliției, a lovit inițial un BMW parcat, apoi câteva schele. Bărbatul și-a continuat călătoria, lăsând în urmă mai multe pagube materiale, printre care pereții unei case, corpuri de iluminat stradal, balustrada către primărie, zidurile unui hotel și plante.Călătoria a fost brusc încheiată în șanț, în apropierea zidului unei case, de unde șoferul de 54 de ani nu putea conduce nici înainte, nici înapoi.Un test de alcool efectuat pe șoferul camionului a arătat o valoare de puțin sub 2,4 mg/litru alcool pur în aerul expirat. Camionul a fost tractat de autorități.